Ar aizsargātu nosaukumu apzīmēta vīna nozares produkta specifikācijā izdarāma Savienības grozījuma pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 97. panta 3. punktu

(2022/C 295/05)

Šī publikācija dod tiesības divu mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

PRODUKTA SPECIFIKĀCIJĀ IZDARĀMA SAVIENĪBAS GROZĪJUMA PIETEIKUMS

“BIANCO DI CUSTOZA” / “CUSTOZA”

PDO-IT-A0468-AM03

Pieteikuma iesniegšanas datums: 9.7.2019.

1. Pieteikuma iesniedzējs un tā likumīgās intereses

Consorzio Tutela Vino Custoza DOC [Ar KCVN “Custoza” apzīmēta vīna aizsardzības asociācija]

Aizsardzības asociācija — persona, kurai ir likumīgas intereses šā pieteikuma iesniegšanā

2. Produkta specifikācijas punkts, uz kuru attiecas grozījums(i)

☒ Produkta nosaukums

☐ Vīnkopības produkta kategorija

☐ Saikne

☒ Tirdzniecības ierobežojumi

3. Grozījuma apraksts un pamatojums

3.1. Aizsargātā cilmes vietas nosaukuma maiņa no “Bianco di Custoza” / “Custoza” uz “Custoza”

Aizsargātā cilmes vietas nosaukuma maiņa no “Bianco di Custoza” / “Custoza” uz “Custoza”.

Vairāk nekā 10 gadus produkta specifikācijā vīnus ir bijis atļauts apzīmēt ar nosaukumu “Custoza”, kā arī tradicionālo nosaukumu “Bianco di Custoza”. Par vienīgo nosaukumu, ko izmanto vīndari un atpazīst patērētāji, tagad ir kļuvis nosaukums “Custoza”, tāpēc vairs nav iemesla saglabāt divējādu nosaukumu.

Šis grozījums ietver nosaukuma maiņu vienotā dokumenta 1.1. punktā (Nosaukums(-i)), 1.4. punktā (Vīna(u) apraksts), 1.5.2. punktā (Maksimālās ražas), 1.6. punktā (Noteiktais ģeogrāfiskais apgabals), 1.8. punktā (Saikne ar ģeogrāfisko apgabalu) un 1.9. punktā (Papildu nosacījumi).

3.2. Pudeļu pildīšanas apgabala ierobežojuma pievienošana

a) Ir ieviesta prasība par to, ka pildīšana pudelēs (un vīnogu žāvēšana passito vīna gatavošanai) jāveic 3. pantā noteiktajā ražošanas apgabalā, taču tiek saglabātas to ražotāju iepriekš spēkā esošās tiesības, kuri vīnu tradicionāli pildījuši pudelēs ārpus noteiktā ražošanas apgabala. Pieprasījums ierobežot ar ACVN “Custoza” apzīmētā produkta pildīšanu pudelēs tikai ražošanas apgabalā — kas ir prasība, kuru piemēro citiem vīniem ar pazīstamiem nosaukumiem, — ir arī nozīmīgs solis uz priekšu nosaukuma nodrošinātās kvalitātes uzlabošanā ar mērķi ierindot “Custoza” svarīgāko vēsturisko nosaukumu vidū. Atšķirīgās iezīmes un īpašības, ko ar ACVN “Custoza” apzīmētie vīni iegūst izcelsmes apgabalā, ir labāk aizsargātas, pildot vīnu pudelēs ražošanas apgabalā, jo tas nozīmē, ka visi tehniskie noteikumi attiecībā uz transportēšanu un pildīšanu pudelēs tiek piemēroti un izpildīti tā paša noteiktā apgabala vīndaru atbildības un profesionālās kompetences ietvaros. Ar šo pienākumu tiek novērsti iespējamie riski, kurus rada transportēšana ārpus vīna apgabala, piemēram, oksidēšanās un termiskais stress augstas vai zemas temperatūras dēļ, kā arī produkta bojāšanās, kas nelabvēlīgi ietekmē tā ķīmiskās/fizikālās īpašības (skābumu, polifenolus un vielas, kuras piešķir krāsu) un organoleptiskās īpašības (krāsu, aromātu, garšu), kā arī stabilitāti. Mazinās arī mikrobioloģiskā piesārņojuma risks (ko rada baktērijas, vīrusi, sēnes, pelējuma sēnes vai raugi). Šī prasība rada ieguvumu operatoriem, kuri apzinās riskus un ir atbildīgi par ACVN kvalitātes saglabāšanu, un sniedz patērētājiem pārliecību par vīnu izcelsmi un kvalitāti, kā arī to atbilstību produkta specifikācijai. Turklāt kompetento struktūru veiktās pārbaudes mazākā apgabalā ir rezultatīvākas. Šā noteikuma izņēmumu, kas attiecas uz operatoriem, kuri “Custoza” vīnus tradicionāli pilda pudelēs, pamato tas, ka šie operatori ir pierādījuši savu kompetenci un zināšanas saistībā ar šo nosaukumu, tādējādi palīdzot garantēt šim vīnam vajadzīgo kvalitāti.

b) Ir noteikts un apstiprināts, ka spumante veida (dzirkstošā vīna) ražošanai, ieskaitot otrējo raudzēšanu un pildīšanu pudelēs, jānotiek ražošanas apgabalā, kā arī Brešas [Brescia], Mantujas [Mantua], Trento [Trento], Trevizo [Treviso] un Vičencas [Vicenza] provincēs. Saskaņā ar tiem pašiem aizsardzības un kompetences principiem, kas izklāstīti iepriekšējā punktā, nolūkā aizsargāt tradicionālos operatorus dzirkstošo vīnu ražošanas apgabals paliek nemainīgs. Šis grozījums attiecas uz vienotā dokumenta 1.9. punktu un produkta specifikācijas 5. punktu.

VIENOTS DOKUMENTS

1. Produkta nosaukums

Custoza

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

15. Vīns no vēlu novāktām, izžuvušām vīnogām

4. Vīna(u) apraksts

“Custoza”, 1. kategorija “Vīns”

Krāsa: salmu dzeltena, dažreiz ar gaišzaļu toni

Smarža: augļaina, zīmīga un nedaudz aromātiska

Garša: pikanta, maiga, ideāli sabalansēta

Minimālā kopējā spirta tilpumkoncentrācija: 11 %

Minimālais bezcukuru ekstrakta saturs: 17 g/l

Reducējošo cukuru atlikums: ne vairāk kā 7 g/l

Analītiskie parametri, kas tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Custoza” riserva, 1. kategorija “Vīns”

Krāsa: salmu dzeltena līdz dažādas intensitātes zeltainai

Smarža: sabalansēta, zīmīga un nedaudz aromātiska

Garša: līdzsvarota, pikanta, ideāli sabalansēta

Minimālā kopējā spirta tilpumkoncentrācija: 12,5 %

Minimālais bezcukuru ekstrakta saturs: 20 g/l

Reducējošo cukuru atlikums: ne vairāk kā 7 g/l

Analītiskie parametri, kas tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Custoza” superiore, 1. kategorija “Vīns”

Krāsa: no salmu dzeltenas līdz zeltainai, kas tiek iegūta nogatavināšanas laikā

Smarža: patīkama, zīmīga, nedaudz aromātiska

Garša: sabalansēta, piesātināta

Minimālā kopējā spirta tilpumkoncentrācija: 12,50 %

Minimālais bezcukuru ekstrakta saturs: 20 g/l

Reducējošo cukuru atlikums: ne vairāk kā 7 g/l

Analītiskie parametri, kas tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Custoza”, 5. kategorija “Kvalitatīvs dzirkstošais vīns”

Putas: smalkas, noturīgas

Krāsa: dažādas intensitātes salmu dzeltena, var būt ar zeltainu mirdzumu

Smarža: aromātiska, augļaina un ar vieglu aromātu, ja vīns gatavots pēc Martinotti metodes; smalka, eleganta un izteikta, ja raudzēts pudelē

Garša: svaiga, aromātiska, izsmalcināta un harmoniska; no sausas līdz pussausai

Minimālā kopējā spirta tilpumkoncentrācija: 11,5 %

Minimālais bezcukuru ekstrakta saturs: 15 g/l

Analītiskie parametri, kas tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 5,0 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Custoza” passito, 15. kategorija “Vīns no vēlu novāktām, izžuvušām vīnogām”

Krāsa: zeltaini dzeltena

Smarža: intensīva un augļaina

Garša: no patīkamas līdz saldai, līdzsvarota, ar viegli piesātinātu aromātu

Minimālā kopējā spirta tilpumkoncentrācija: 15 %

Minimālais bezcukuru ekstrakta saturs: 22 g/l

Analītiskie parametri, kas tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12,00 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Īpašās vīndarības metodes

—

b) Maksimālās ražas

1. “Custoza” 13 000 kg vīnogu no hektāra

2. “Custoza” superiore 12 000 kg vīnogu no hektāra

3. “Custoza” riserva 13 000 kg vīnogu no hektāra

4. Kvalitatīvs dzirkstošais vīns “Custoza” 13 000 kg vīnogu no hektāra

5. “Custoza” passito (vīns no vēlu novāktām, izžuvušām vīnogām) 5 000 kg vīnogu no hektāra

6. Noteiktais ģeogrāfiskais apgabals

Ar KCVN “Custoza” apzīmētos vīnus ražo apgabalā, kas pilnībā vai daļēji aptver šādu pašvaldību teritoriju: Sommacampagna, Villafranca di Verona, Valeggio sul Mincio, Peschiera del Garda, Lazise, Castelnuovo del Garda, Pastrengo, Bussolengo un Sona. Šā apgabala robežas ir šādas: no Sommacampagna dienvidu daļas Cesure apgabalā (89 m augstumā virs jūras līmeņa) robeža iet dienvidrietumu virzienā gar Alto Agro Veronese meliorācijas un zemes uzlabošanas projekta apūdeņošanas kanālu līdz Boscone, īsā posmā turpinoties gar ceļu uz Villafranca un tad saplūstot ar vietējas nozīmes ceļu, kas iet caur Pozzomoretto un Colombara. Pēc tam robeža iet pa vietējas nozīmes ceļu pie Cà Delia un garām C. Nuova Pigno un Le Grattarole līdz krustojumam ar Villafranca–Valeggio provinces ceļu, ar kuru tā savienojas Valeggio sul Mincio pilsētā. Pēc tam tā iet dienvidu virzienā gar vietējas nozīmes ceļu uz Pozzolo līdz C. Buse, kur tā savienojas ar ceļu, kas šķērso Seriola Prevaldesca apūdeņošanas kanālu, un iet gar to uz ziemeļiem līdz tiltam ar nosaukumu Ponte Lungo. Šķērsojot šo tiltu, robeža turpinās gar Seriosa Serenelli apūdeņošanas kanālu uz dienvidiem līdz Mantujas provinces robežai Lombardijas reģionā (63 m augstumā virs jūras līmeņa). Pēc tam robežlīnija pagriežas uz ziemeļiem un iet gar reģiona robežu garām Pignolada, Staffalonero, Prandina, Stazione di Salionze, Villa, Dolci un Pontata, pēc tam nogriežas no reģiona robežas un īsu posmu iet gar Broglie–Madonna del Frassino ceļu ziemeļaustrumu virzienā līdz apdzīvotajai vietai Pignolini, kur tā šķērso Serenissima šoseju. Tad tā iet gar ceļu, kas ved uz Cà Gozzetto austrumiem, iziet cauri Cà Serraglio, virzās uz rietumiem, sasniedzot 101 m augstumu virs jūras līmeņa, un beidzas pie Cà Berra Nuova (91 m augstumā virs jūras līmeņa) Frasīno [Frassino] ezera krastā. Pēc tam robeža nelielu posmu iet gar ezera krastu un apvienojas ar ceļu, kas iet caur Bertoletta, un nonāk pie dzelzceļnieku būdiņas 84 m augstumā virs jūras līmeņa. Tad gar dzelzceļu tā virzās uz austrumiem līdz nākamajai dzelzceļnieku būdiņai, arī 84 m augstumā virs jūras līmeņa, un pēc tam nogriežas uz ceļa, kas iet gar Villa Montresor un turpinās līdz Cappuccini Gardas [Garda] ezera krastā. No Cappuccini robežlīnija iet gar Gardas ezera austrumu krastu, pēc tam iegriežas iekšzemē pie Pacengo ostas un iet gar ceļu garām 93 m un 107 m augstuma atzīmēm un gar Pacengo uz Cà Allegri. Pēc tam tā iet gar Pacengo vietējas nozīmes ceļu līdz C. Fontana Fredda un savienojas ar citu ceļu, šķērsojot 122 m augstumu virs jūras līmeņa, un turpinās līdz Le Tende. No šejienes tā iet gar Pacengo–Colà ceļu līdz C. alle Croci un tad virzās lejup uz dienvidaustrumiem pa ceļu, kas iet garām 118 m un 113 m augstuma atzīmēm un caur Sarnighe, 112 m augstumā virs jūras līmeņa pieskaroties robežai starp Lazise un Castelnuovo pašvaldības teritoriju. Pēc tam robežlīnija atkal virzās augšup kalnā uz ziemeļiem, iet gar šo pašvaldību teritoriju robežu un tad pie Mirnadola saplūst ar robežu starp Lazise un Pastrengo pašvaldības teritoriju. Tā iet pa šo robežu, līdz šķērso Verona–Lago provinces ceļu rietumos no Osteria Vecchia, pievienojoties šim ceļam Veronas virzienā (uz austrumiem), līdz sasniedz punktu pie Bussolengo, kur tā saplūst ar Cristo pašvaldības ceļu gandrīz 130 m augstumā virs jūras līmeņa. Tad tā iet gar Palazzolo pašvaldības ceļu līdz vietai, kur Brenner šoseja šķērso Bussolengo un Sona pašvaldības teritoriju robežu. Pēc tam robežlīnija iet pa minēto pašvaldību teritoriju robežu dienvidu virzienā līdz Civel, kur tā saplūst ar Bussolengo–Sommacampagna provinces ceļu, pa kuru tā iet, līdz šķērso Sommacampagna, pieslēdzas ceļam uz Custoza un iet pa šo ceļu līdz sākuma punktam Cesure. Uz rietumiem no Broglie šajā apgabalā ietilpst arī neliela teritorija Peschiera del Garda pašvaldībā, arī Monte Zecchino, un tās robežas ir šādas: no ceļa, kas ved uz Broglie dienvidu daļu (blakus bijušajai pamatskolai), robežlīnija iet uz rietumiem Cà Boschetti un Cà Rondinelli virzienā, pēc tam pa provinces un reģiona robežu gar Cà Boffei, Soregone un Cà Nuova Bazzoli. Pēc tam tā ved gar ceļu Broglie virzienā, līdz šķērso ceļu robežlīnijas sākuma vietā.

7. Vīna vīnogu šķirne(-s)

“Chardonnay B.”

“Cortese B.” — “Bianca Fernanda”

“Garganega B.” — “Garganego”

“Garganega B.” — “Grecanico dorato B.”

“Malvasia bianca B.” — “Iuvarella”

“Malvasia bianca B.” — “Malvasia”

“Malvasia bianca B.” — “Verdina”

“Manzoni bianco B.” — “Incrocio Manzoni 6.0.13 B” [“Manzoni” hibrīds]

“Pinot bianco B.”

“Pinot bianco B.” — “Pinot”

“Pinot bianco B.” — “Pinot blanc”

“Riesling italico B.” — “Riesling”

“Riesling renano B.” — “Riesling”

“Tocai friulano B.”

“Tocai friulano B.” — “Tuchì”

“Trebbiano toscano B.” — “Biancame B.”

“Trebbiano toscano B.” — “Procanico”

“Trebbiano toscano B.” — “Trebbiano”

“Trebbiano toscano B.” — “Ugni blanc”

8. Saiknes vai saikņu apraksts

Ģeogrāfiskā apgabala īpatnības

Dabas faktori

“Custoza” vīnus ražo salīdzinoši nelielā platībā, kas aizņem lielu daļu morēnas kalnu dienvidu nogāzes, kura atrodas starp Veronas nomalēm un Gardas ezeru.

Ražošanas apgabals dienvidrietumos robežojas ar Mincio upi.

Apgabals aptver abas austrumu morēnas amfiteātra daļas iekšzemē no Gardas ezera puses un cieši piegulošos fluvioglaciālos līdzenumus, kurus veido līdzīgi materiāli, lai gan to izcelsme nav identiska. Šis morēniskais sastāvs, kas bagāts ar minerālvielām un mikroelementiem, veicina vīnogu labu ražu un līdzsvarotu organoleptisko profilu.

Precīzāk, morēnas ainavu, kas raksturo ar KCVN “Custoza” apzīmēto vīnu ražošanas apgabalu, veido blīva, iegarena kalnu grēda, kas izvietota koncentriski. Šie kalni nemēdz būt stāvi — kāpumi un kritumi ir no 50 līdz 100 metriem. Tā kā šos kalnus izveidoja nogulumi, ko atstājuši tie paši ledāji, kas veidoja tuvējo Gardas ezeru, tiem ir ļoti daudzveidīga augsnes struktūra ar plašiem grantainas augsnes līdzenumiem.

Ar KCVN “Custoza” apzīmēto vīnu ražošanas apgabala mazā platība un lielā vienveidība nozīmē to, ka klimatiskie apstākļi visā teritorijā būtībā ir vienādi. Apgabalā ir karstas, bet ne sutīgas vasaras un diezgan aukstas ziemas, kuras maigākas padara Gardas ezera tuvums, radot mikroklimatu, kas ir labvēlīgs ne tikai vīnogulāju, bet arī olīvkoku un ciprešu audzēšanai, un tā ir vietējai apkārtnei raksturīga iezīme.

Gada laikā nokrišņu daudzums ir vienmērīgs.

Kalnu izvietojums nozīmē to, ka dienas laikā nogāzes uzsilst, bet naktīs tajās uzkrājas vēsais gaiss, radot optimālus apstākļus balto vīnogu aromātisko īpašību nobriešanai. Spirgtie vēji vasarā veicina vīnogulāju labu augšanu.

Dienas un nakts temperatūras atšķirības, jo īpaši vīnogu nogatavošanās pēdējā posmā, palīdz saglabāt to skābās un aromātiskās vielas.

Tāpēc ar KCVN “Custoza” apzīmēto baltvīnu ražošanas apgabalā apkārtne un klimatiskie apstākļi ir salīdzinoši viendabīgi.

Vēsturiskie faktori un cilvēkfaktori

“Custoza” vīns ir izstrādāts vēsturiskas un dokumentētas vīnkopības apgabalā.

Pirmās liecības par vīnogulāju kā kultūras audzēšanu atrastas tieši ar KCVN “Custoza” apzīmēto vīnu ražošanas apgabalā, kur tika atklāti vīnogu (Vitis sylvestris) kauliņi, kas datējami ar periodu, kurā Pacengo un Peschiera apkārtnē atradās nometnieku apmetnes. Ir atrasti pierādījumi, kas liecina, ka vīnogas šeit audzētas jau Senās Romas laikos (arheoloģiskie atradumi šajā apgabalā norāda uz to, ka vīns izmantots reliģiskos rituālos un ka tikuši lietoti dažādi vīna uzglabāšanai un pārvadāšanai paredzēti priekšmeti), turklāt par vīnogulāju audzēšanu šajā apgabalā — jo īpaši teritorijā starp Pastrengo un Sommacampagna — jau kopš IX gadsimta un Viduslaikiem stāsta neskaitāmi dokumenti.

XIX gadsimta otrajā pusē vietējo vīnu sāka atpazīt ar nosaukumu “Custoza”; tas ir nosaukums ciematam Sommacampagna pašvaldības teritorijā, kurš ir slavens ar divām kaujām, kas notika Itālijas apvienošanas karu laikā. Pētījumā, ko 1939. gadā veica Koneljāno [Conegliano] Vīnkopības un vīna eksperimentu centrs, kā viens no labākajiem vīnkopības apgabaliem Veronas provinces rietumu daļā bija minēts arī Sona-Custoza apgabals.

Ar KCVN “Bianco di Custoza” apzīmēts vīns savu oficiālo nosaukumu ieguva 1971. gada 8. februārī ar prezidenta dekrētu, un tas bija viens no pirmajiem baltvīniem Itālijā, kas ieguva cilmes vietas nosaukumu. Jaunais saīsinātais nosaukums “Custoza” tika apstiprināts 2005. gadā.

1972. gadā tika izveidota nosaukuma “Custoza” aizsardzības asociācija.

Ar KCVN “Custoza” apzīmēto vīnu ražošanas apgabalā vēsturiski ļoti ilgu laiku izmantoja vīnogulāju audzēšanas sistēmu, kas ir pazīstama kā režģu sistēma. Senos laikos vīnogas netika audzētas īpašos vīna dārzos, bet līdzās citām kultūrām, kuru daudzveidību turklāt ierobežoja kalnainais reljefs.

XX gadsimta 80. gados “Custoza” vīnu ražošanas apgabalā sākās radikālas izmaiņas, kas ietekmēja gan vīnogulāju audzēšanas, gan agronomijas metodes, ļaujot vīndariem vislabākajā veidā izmantot vietējo vīnogu šķirņu “Garganega”, “Tocai Friulano” (vietēji zināma kā “Trebbianello”) un “Bianca Fernanda” (šķirnes “Cortese” vietējais klons) īpašās iezīmes. Pateicoties pakāpeniskajiem tehnoloģijas uzlabojumiem un gadu gaitā gūtajai pieredzei, vīnkopji tagad var identificēt un izmantot vispiemērotākos veidus un procesus augstas kvalitātes vīnogu audzēšanai, precīzi noteikt īsto brīdi vīnogu novākšanai un izcelt vīnogu specifiskās īpašības, ko tās iegūst šķirnes, kalnu augsnes un mikroklimata mijiedarbības rezultātā.

Kad no vīnogām tiek gatavots vīns un iegūtas katras audzētās šķirnes īpašās aromātiskās nianses, tiek liktas lietā vietējo ražotāju īpašā zinātība. Pateicoties šai zinātībai, “Custoza” vīnogu maisījums izceļ “Garganega” maigo ziedu un augļu buķeti, “Tocai Friulano” raksturīgo krāsu un “Bianca Fernanda” viegli aromātiskās notis, kā arī citu šajā apgabalā audzēto balto vīnogu raksturīgās īpašības. Šo faktoru kopums nozīmē to, ka “Custoza” vīnus raksturo izteiktas reģionam piemītošas iezīmes, un tos var viegli atpazīt pēc krāsu toņiem, svaiguma un dzeramības.

Veronas vīna tradīcija ietver arī passito un dzirkstošo vīnu ražošanu, lai gan tikai nelielos daudzumos. Tradicionālajai vīnogu žāvēšanai uz vīnogulājiem vai žāvētavās ir senas tradīcijas visā Gardas ezera apgabalā, savukārt dzirkstošā vīna gatavošanas metode tika ieviesta nesen — pagājušā gadsimta vidū.

“Custoza” kvalitatīvajam dzirkstošajam vīnam izmantojamo šķirņu saraksts ļauj optimizēt ražas novākšanas laiku, sākot no agrīnākām šķirnēm, piemēram, “Chardonnay” un “Pinot Bianco”, un beidzot ar vēlīnākām šķirnēm, piemēram, “Garganega” un “Trebbiano”, tādējādi nodrošinot ļoti daudzveidīgu un sarežģītu cuvée sastāvu. Dzirkstošo vīnu var gatavot vai nu autoklāvos, izmantojot Šarmā [Charmat] metodi, vai pudelēs, izmantojot klasisko metodi.

“Custoza”passito vīnu gatavo, vai nu laukā atlasot pilnīgi neskartus ķekarus, vai arī atlasot retākos ķekarus un izvietojot tos redeļu kastēs vai uz paklāja un pēc tam — labi vēdinātās žāvēšanas vietās, lai nodrošinātu ideālu saglabāšanu.

Vidējais žūšanas periods ilgst no 3 līdz 4 mēnešiem, un tā beigās vīnogas pirms sasmalcināšanas un vīndarības ir zaudējušas aptuveni pusi svara.

Produkta specifiskās īpašības

“Custoza” vīnu galvenās īpašības ir — un vienmēr ir bijušas — svaigums, vieglais aromāts un tas, ka tie ir viegli kombinējami un dzerami vīni. Tomēr, ja vīna dārzos tiek veikta īpaša atlase, šie vīni ir piemēroti arī nogatavināšanai.

“Custoza” gatavo no trīs galveno šķirņu, proti, “Garganega”, “Tocai Friulano” (vietējais nosaukums — “Trebbianello”) un “Bianca Fernanda”, maisījuma, kam var pievienot citas šajā apgabalā audzētas šķirnes. Tas vīnam piešķir raksturīgo un ļoti aromātisko sarežģīto raksturu, kas to atšķir no apgabala vienšķirnes vīniem. Sensorajam profilam ir raksturīgas augļu un ziedu notis, kuras reizēm papildina arī viegla garšaugu un garšvielu pieskaņa. Īsāk sakot, pamata šķirņu maisījums piešķir “Custoza” vīnam tā identitāti, savukārt papildu šķirņu izmantošana bagātina to ar atšķirīgām buķetēm.

Šo svarīgo īpašību atspoguļo “Custoza” dzirkstošā vīna nelielais ražošanas apjoms; šo dzirkstošo vīnu raksturo svaigums un paaugstināts skābums, kas ir ļoti labi sabalansēts ar aromātiskajām un augļainajām niansēm.

Ļoti rets (lai arī tradicionāls) produkts ir “Custoza”passito (žuvušu vīnogu vīns) ar zeltainu krāsu un vidēji saldu vai saldu garšu, kuru ir iedvesmojuši vīni, kas tradicionāli tika celti galdā svētkos.

Cēloņsakarība starp vidi un produktu

Klimatisko apstākļu viendabība ar ACVN “Custoza” apzīmēto vīnu ražošanas apgabalā (kas, protams, nav īpaši liels) nodrošina, ka šajā apgabalā audzēto dažādo veidu vīnogas (ar to dažādajiem gatavošanās periodiem laika ziņā, sākot no agrīnām šķirnēm, kuru ražu novāc augusta beigās, līdz vēlīnām šķirnēm, kuru ražu novāc oktobra otrajā pusē) nogatavojas vienmērīgi. Šis faktors ievērojami veicina šo baltvīnu identitātes veidošanos.

Tikpat liela ietekme ir arī augsnes daudzveidībai, ko šajā apgabalā ir radījuši ledāju veidotie neregulārie nogulumi. Šī augsnes daudzveidība spilgti izpaužas “Custoza” vīnu svaigumā, jauneklīgumā un dzīvīgumā.

Tieši morēnas augšņu sastāvs palīdz nodrošināt vienmērīgu visu vīnogulāju dīgtspēju. Augsnes un apgabala klimata mijiedarbība palīdz vīnogām un dzinumiem pienācīgi attīstīties un nogatavoties.

Karstās, bet ne sutīgās vasaras uzlabo cukuru koncentrāciju, un labvēlīgās atšķirības starp gaisa temperatūru dienā un naktī palīdz attīstīties ar KCVN “Custoza” apzīmēto vīnu augļainajiem un ziedainajiem aromātiem.

9. Īpašas papildu prasības (iepakojums, marķējums, citas prasības)

a) Tiesiskais regulējums:

ES tiesību akti

Papildu nosacījuma veids:

iepakošana noteiktajā ģeogrāfiskajā apgabalā

Nosacījuma apraksts

Pildīšanu pudelēs ģeogrāfiskajā apgabalā pamato vajadzība aizsargāt produkta kvalitāti, garantēt tā izcelsmi un nodrošināt, ka pārbaudes ir rezultatīvas.

Atšķirīgās iezīmes un īpašības, ko ar ACVN “Custoza” apzīmētie vīni iegūst izcelsmes apgabalā, ir labāk aizsargātas, pildot vīnu pudelēs ražošanas apgabalā, jo tas nozīmē, ka visi tehniskie noteikumi attiecībā uz transportēšanu un pildīšanu pudelēs tiek piemēroti un izpildīti tā paša noteiktā apgabala vīndaru atbildības un profesionālās kompetences ietvaros.

Ar šo pienākumu tiek novērsti iespējamie riski, kurus rada transportēšana ārpus vīna apgabala, piemēram, oksidēšanās un termiskais stress augstas vai zemas temperatūras dēļ, kā arī produkta bojāšanās, kas nelabvēlīgi ietekmē tā ķīmiskās/fizikālās īpašības (skābumu, polifenolus un vielas, kuras piešķir krāsu) un organoleptiskās īpašības (krāsu, aromātu, garšu), kā arī stabilitāti. Mazinās arī mikrobioloģiskā piesārņojuma risks (ko rada baktērijas, vīrusi, sēnes, pelējuma sēnes vai raugi). Šī prasība rada ieguvumu operatoriem, kuri apzinās riskus un ir atbildīgi par ACVN kvalitātes saglabāšanu, un sniedz patērētājiem pārliecību par vīnu izcelsmi un kvalitāti, kā arī to atbilstību produkta specifikācijai. Turklāt kompetento struktūru veiktās pārbaudes mazākā apgabalā ir rezultatīvākas.

Pieprasījums ierobežot ar ACVN “Custoza” apzīmētā produkta pildīšanu pudelēs tikai ražošanas apgabalā — kas ir prasība, kuru piemēro citiem vīniem ar pazīstamiem nosaukumiem, — ir arī nozīmīgs solis uz priekšu nosaukuma nodrošinātās kvalitātes uzlabošanā. Šā ierosinātā grozījuma mērķis ir ierindot “Custoza” tādu svarīgāko vēsturisko nosaukumu vidū, ar kuriem apzīmē tikai baltvīnus.

Turklāt saskaņā ar attiecīgajiem valsts tiesību aktiem un nolūkā aizsargāt spēkā esošās tiesības, attiecīgajiem pudeļu pildītājiem var piemērot atkāpi, lai tie varētu turpināt pudeļu pildīšanu telpās, kas atrodas ārpus noteiktā apgabala, ar nosacījumu, ka viņi iesniedz pieteikumu Lauksaimniecības, pārtikas un mežsaimniecības politikas ministrijai, pievienojot attiecīgus dokumentus, kuri apliecina, ka viņi ir pildījuši ar ACVN “Custoza” apzīmēto vīnu pudelēs vismaz divus gadus (ne obligāti pēc kārtas) piecu gadu periodā, pirms stājies spēkā grozījums, ar ko ievieš pienākumu ar ACVN “Custoza” apzīmēto vīnu pildīt pudelēs noteiktajā apgabalā.

b) Tiesiskais regulējums:

ES tiesību akti

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts

Saskaņā ar Komisijas Deleģētās regulas (ES) 2019/33 5. panta 1. punkta b) apakšpunktu procesi, kas saistīti ar spumante veida (dzirkstošā vīna) gatavošanu, ieskaitot putu veidošanas, stabilizācijas un saldināšanas darbības, var notikt ne tikai ražošanas apgabalā, bet arī Brešas, Mantujas, Trento, Trevizo un Vičencas provincē.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/16009

(1) OV L 347, 20.12.2013., 671. lpp.